11/07/2017 | Administración LocalMunicipal
Neda
Anuncio convocatoria e bases reguladoras da concesión de axudas ó transporte universitario/FP

O Pleno deste Concello, en sesión celebrada o día 29 de maio do 2017, aprobou os orzamentos e as súas bases de execución para o actual exercicio de 2017, no anexo V recóllense as bases reguladoras da BASES REGULADORAS DA CONCESIÓN DE AXUDAS Ó TRANSPORTE UNIVERSITARIO/FP, para o curso académico 2017/2018. Cumprindo o acordo adoptado pola Xunta de Goberno Local, en sesión celebrada o día 03 do mes actual, faise pública a convocatoria destas axudas que se rexerán polas seguintes bases, abríndose o prazo para a presentación de solicitudes, que será de 20 días naturais contados a partir do seguinte ao da publicación da convocatoria no Boletín Oficial da Provincia, consonte nas propias bases se establece. Primeira: O obxecto das presentes bases é regula-las normas que rexerán a concesión de axudas de transporte para alumnos matriculados en centros universitarios ou equivalentes, en ciclos formativos da formación profesional, bacharelato, ou outros cursos de formación ocupacional o profesional que habiliten para o desempeño dunha profesión o oficio, para o vixente curso académico, que efectúa o Concello de Neda, como acción de fomento destinada ás familias con escasos recursos económicos. As subvencións obxecto desta convocatoria efectuaranse con cargo á aplicación orzamentaria 326.48000. Segunda: Poderán solicitar estas axudas aqueles que reúnan os seguintes requisitos: 1) Estar empadroado no Concello de Neda cunha antelación mínima de seis meses.2) Estar ó corrente no pago dos tributos municipais, no intre de presenta-la solicitude, salvo que se reúnan os requisitos para ser beneficiario de subvencións de integración social.3) Estar matriculado para o vixente curso académico nun centro universitario ou equivalente, ou en ciclos formativos da formación profesional, bacharelato ou en cursos de formación ocupacional o profesional dependendo da modalidade de axuda.4) Pertencer a unha unidade familiar no caso das axudas para transporte de estudantes cuha renda per cápita mensual non superior a 400 €. Enténdese como renda per cápita mensual a suma dos ingresos anuais obtidos por todos os membros que conforman a unidade familiar, dividido polo número de membros da unidade familiar. Terceira: As solicitudes de subvención deberán presentarse no Rexistro Xeral do Concello acompañadas dos seguintes documentos: a. Fotocopia compulsada do DNI do solicitante e dos alumnos beneficiarios. b. Fotocopia compulsada do libro de familia e/ou título de familia numerosa en caso de telo. c. Fotocopia compulsada do resgardo da matrícula do vixente curso escolar. d. Fotocopia compulsada da renda do exercicio anterior ao da convocatoria. e. Certificado de empadronamento no Concello de Neda. f. Xustificantes de ingresos económicos da unidade familiar maiores de 18 anos, segundo o caso: fotocopia da última declaración da renda, nóminas, certificación do organismo competente (INEM, Xunta, Seguridade Social.) se recibise algunha prestación o pensión (RISGA, PNC, viuvez, orfandade, xubilación,.), xustificantes de pensións, certificado de empresa, etc. A renda familiar debera ser acreditada por todos os membros que figuren empadroados e residan no mesmo enderezo e que obteñan ou non ingresos de calquera natureza. g. Fotocopia da última Declaración da Renda ou, no caso de non ter obriga de presentala, certificado negativo da Administración de Facenda cos datos fiscais de todos/as os/as convivintes maiores de 18 anos, ou declaración xurada no mesmo senso e cos mesmos requisitos. h. Declaración xurada de ingresos irregulares no modelo que se achega xunto ó modelo de solicitude. h. Certificado/s das contas bancarias que se posúan por tódolos membros da unidade familiar e referidos ó saldo existente a 31 de decembro do exercicio anterior, así como movementos bancarios de todas as ditas contas nos seis meses anteriores a solicitude. i. Calquera outra documentación acreditativa de situacións declaradas polos solicitantes, tales como: separación ou divorcio, discapacidade ou minusvalía, carné de familia numerosa, etc. En caso de non aportarse documentación acreditativa para el concepto de ingresos anuais, non poderá outorgarse puntuación. No caso de contradición nos datos sobre propiedades, situación económica e nivel de vida, solicitarase informe de signos externos de riqueza. j. Declaración de outras axudas obtidas polo mesmo concepto, sen que en ningún caso o importe a subvencionar poda superar o gasto realizado. En caso de ter solicitada beca o axuda o estudo, deberán presentar resolución da mesma no prazo de 15 días dende a súa concesión. Cuarta: O prazo de presentación das solicitudes é de vinte días naturais, contados a partir do día seguinte á publicación da convocatoria no Boletín Oficial da Provincia. Quinta: Logo da proposta do Concelleiro responsable, o órgano competente resolve o seu outorgamento, segundo o baremo seguinte: Sexta: As axudas repartiranse entre os beneficiarios ata o límite do crédito orzamentario da aplicación presupostaria 323-48000, reducindo proporcionalmente as axudas concedidas no caso de que estas superen o importe do crédito orzamentario autorizado, e sen que en ningún caso o importe das axudas poda exceder da cantidade de 600 euros. No caso de empate eliminaranse aqueles que teñan unha renda per cápita anual que sexa maior. Sétima: A resolución da concesión será notificada ó interesado no prazo de tres meses, unha vez expirado o prazo de presentación de solicitudes. A falta de resolución expresa producirá efectos desestimatorios, e contra a desestimación expresa ou presunta poderán formularse os recursos que procedan. Oitava: Procederá o reintegro total ou parcial das cantidades percibidas e a esixencia do interese de demora correspondente dende o momento do pago da subvención ata a data na que se acorde a procedencia do reintegro nos casos e cos requisitos establecidos nos artigos 36 e 37 da Lei 38/2003, Xeral de Subvencións. Para os casos non previstos nestas bases, aplicaranse as normas xerais que regulan as bases para a execución do orzamento xeral do Concello de Neda. Neda, 05 de xullo de 2017. O Alcalde-Presidente, Asdo.: Angel Alvariño Saavedra.